NARIADENIE KOMISIE (ES) č. 1803/2004
z 15. októbra 2004,
ktorým sa mení nariadenie (ES) č. 94/2002, ktorým sa ustanovujú podrobné pravidlá pre uplatňovanie nariadenia Rady (ES) č. 2826/2000 o informačných a propagačných akciách pre poľnohospodárske produkty na vnútornom trhu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2826/2000 z 19. decembra 2000 o informačných a propagačných akciách pre poľnohospodárske produkty na vnútornom trhu (1) a hlavne jeho článok 12,
keďže:
(1)
Praktické skúsenosti preukázali, že je nevyhnutné ďalej zlepšovať zavádzanie informačného a propagačného režimu pre vnútorný trh, ako je ustanovení v nariadení Komisie (ES) č. 94/2002 (2).
(2)
Príloha II nariadenia (ES) č. 94/2002 ustanovuje zoznam kompetentných národných orgánov pre uplatňovanie daného nariadenia. Je nevyhnutné ustanoviť pružnejší spôsob uvádzania zoznamov kompetentného orgánu alebo orgánov určeného/určených každým členským štátom a kontaktných údajov s nim/nimi súvisiacich, aby sa zabezpečilo, že tieto informácie môžu byť dané k dispozícii v neustále aktualizovanom zozname danom k dispozícii všetkým zainteresovaným stranám cez Internet.
(3)
Aby sa zhodnotili a porovnali návrhy informačných a propagačných programov, tieto návrhy by sa mali predkladať podľa spoločného formátu vo všetkých členských štátoch.
(4)
Aby sa predišlo riziku dvojitého financovania, informačné a propagačné akcie, ktoré sú podporované podľa nariadenia Rady (ES) č. 1257/1999 zo 17. mája 1999 o podpore pre rozvoj vidieka z Európskeho poľnohospodárskeho usmerňovacieho a záručného fondu (EPUZF) a zmene a zrušení určitých nariadení (3), by nemali mať nárok na podporu podľa nariadenia (ES) č. 2826/2000.
(5)
Praktické skúsenosti preukázali, že obdobia pre členské štáty na uzatvorenie zmlúv s vybranými profesionálnymi alebo medziprofesijnými organizáciami sú príliš krátke, hlavne v prípade, keď ide o niekoľko takýchto organizácií vo viac než jednom členskom štáte. Tieto obdobia sa preto musia predĺžiť.
(6)
Využívanie modelových zmlúv zabezpečuje, že vo všetkých členských štátoch sa vybrané programy budú vykonávať za tých istých podmienok. Kde to bude potrebné, členským štátom by malo byť dovolené meniť určité podmienky zmlúv, aby sa vzali do úvahy národné pravidlá.
(7)
Malo by sa objasniť, že pri viacročných programoch by sa mala interná správa predložiť po dokončení každej ročnej fázy, dokonca aj v prípadoch, keď sa nepodala žiadna žiadosť o úhradu.
(8)
Praktické skúsenosti preukázali, že súčasné požiadavky pre obeh štvrťročných správ, štyrikrát ročne, medzi členskými štátmi a Komisiou sú príliš nešikovné. Členské štáty by mali byť povinné dávať do obehu tieto správy len dvakrát ročne.
(9)
Úroková sadzba, ktorú bude platiť príjemca neprimeranej úhrady, by mala byť zosúladená s úrokovou sadzbou pre pohľadávky nesplatené v riadnom termíne stanovenom v článku 86 nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá pre zavádzanie nariadenia Rady (ES, Euratom) č. 1605/2002 o finančnej regulácii vzťahujúcej sa na všeobecný rozpočet Európskych spoločenstiev (4).
(10)
Nariadenie (ES) č. 94/2002 by sa malo podľa toho zmeniť.
(11)
Opatrenia ustanovené v toto nariadení sú v súlade so stanoviskom predloženým na spoločnom zasadnutí výborov riadenia o propagácii poľnohospodárskych produktov,
PRIJALA TOTO NARIADENIE:
Článok 1
Nariadenie (ES) č. 94/2002 sa mení takto:
1.
V článku 3 sa škrtá druhý odsek.
2.
Vkladá sa nasledovný článok 3a:
„Článok 3a
Členské štáty určia kompetentný orgán alebo orgány pre uplatňovanie nariadenia (ES) č. 2826/2000. Komisiu budú informovať o názve a všetkých kontaktných detailoch určeného orgánu alebo orgánov, ako aj o zmenách týchto informácií. Komisia dá tieto informácie k dispozícii verejne vo vhodnej forme.“
3.
V článku 5 odsek 1 sa pridáva nasledovný pododsek:
„Programy sa budú predkladať vo forme vytvorenej Komisiou a poskytnutej členským štátom.“
4.
V článku 9 sa pridáva nasledovný odsek 3:
„3. Informačné a propagačné aktivity, ktoré sú podporované podľa nariadenia Rady (ES) č. 1257/1999 (5) nezískajú oprávnenie na podporu podľa nariadenia (ES) č. 2826/2000.
5.
V článku 10 sa odseky 1 a 2 nahrádzajú takto:
„1. Keď bude vytvorený konečný zoznam programov vybraných členskými štátmi, spomenutý v treťom pododseku článku 6 odsek 3 nariadenia (ES) č. 2826/2000, členské štáty budú informovať dotknuté individuálne organizácie o tom, či ich žiadosti boli alebo neboli akceptované. Členské štáty uzatvoria zmluvy s vybranými organizáciami v lehote 60 kalendárnych dní od oznámenia rozhodnutia Komisie. V prípade programov spoločne predkladaných niekoľkými profesionálnymi alebo medziprofesijnými organizáciami vo viac než jednom členskom štáte, zmluvy budú uzatvorené v lehote 90 kalendárnych dní. Po uplynutí danej lehoty nesmú byť uzatvorené žiadne zmluvy bez predchádzajúceho povolenia Komisie.
2. Členské štáty využijú modelové zmluvy poskytnuté Komisiou. Kde to bude potrebné, členské štáty môžu zmeniť určité podmienky zmluvy modelových zmlúv, aby sa do úvahy vzali národné pravidlá, ale len v takom rozsahu, aby sa to nedotklo práva spoločenstva.“
6.
Článok 12 sa mení takto:
a)
V odseku 2 sa vkladá nasledovný odsek 2a:
„2a. Pri viacnárodných programoch bude interná správa spomenutá v odseku 2 c) predložená po dokončení každej ročnej fázy, dokonca aj v prípade, keď nebola predložená žiadnu žiadosť o úhradu zostatku.“
b)
Odsek 7 sa nahrádza nasledovným textom:
„7. V lehote 60 kalendárnych dní od doručenia členské štáty zašlú Komisii zhrnutia spomenuté v odseku 2 a) a b) a internú hodnotiacu správu spomenutú v odseku 2 c).
Dvakrát ročne zašlú Komisii štvrťročné predbežné správy požadované pre prechodné úhrady v súlade s odsekom 1: prvá a druhá štvrťročná správa bude odoslaná v lehote 60 kalendárnych dní odo dňa doručenia druhej štvrťročnej správy a tretej a štvrtej správy spolu so zhrnutiami a správou spomenutou v prvom pododseku tohto odseku.“
7.
V článku 14 odsek 1 sa druhý pododsek nahrádza nasledovným textom:
„Úroková sadzba, ktorá sa použije, bude uplatňovaná sadzba Európskou centrálnou bankou na jej hlavné finančné operácie v eurách, ako je uverejnená v sériách C Úradného vestníku Európskej únie, platná v prvý kalendárny deň mesiaca, do ktorého spadá dátum splatnosti, zvýšená o tri a pol percentuálneho bodu.“
8.
Príloha II sa škrtá.
Článok 2
Toto nariadenie nadobúda účinnosť v tretí deň po dni jeho uverejnenia v Úradnom vestníku Európskej únie.
Bod 3 článku 1 sa však uplatňuje len na návrhy programov predložené Komisii od 1. januára 2005.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 15. októbra 2004